पुलिस को दिए ब्यान में जिला झज्जर के गांव दादरी निवासी तोय निवासी मृतका के भाई विनोद ने बताया कि उसकी बहन मीनू (30) की शादी 2004 में जिले के गांव दोदवा निवासी सोमवीर के साथ हुई थी। उसने बताया कि उन्हें बुधवार को सूचना मिली कि उनकी बहन ने जहरीले पदार्थ का सेवन कर आत्महत्या कर ली। आरोप है कि ससुराल पक्ष उसकी बहन को शादी के बाद से ही दहेज के लिए परेशान करता था। कई बार उसकी बहन ने इसकी जानकारी उन्हे भी दी थी। विनोद ने उसकी बहन को ससुराल पक्ष के लोगों द्वारा जबरन जहर देकर मारने का आरोप लगाया है। पुलिस ने मृतका के भाई विनोद के बयान पर पति सहित 11 लोगों पर दहेज हत्या का मामला दर्ज कर कर कार्रवाई शुरू कर दी है।